**Ministru kabineta noteikumu projekta**

**“Grozījumi Ministru kabineta 2016. gada 24. maija noteikumos Nr. 323 “Darbības programmas “Izaugsme un nodarbinātība” 8.1.2. specifiskā atbalsta mērķa “Uzlabot vispārējās izglītības iestāžu mācību vidi” īstenošanas noteikumi”” sākotnējās ietekmes novērtējuma ziņojums (anotācija)**

|  |
| --- |
| **I. Tiesību akta projekta izstrādes nepieciešamība** |
| 1. | Pamatojums | Ministru kabineta noteikumu projekts “Grozījumi Ministru kabineta 2016. gada 24. maija noteikumos Nr. 323 “Darbības programmas “Izaugsme un nodarbinātība” 8.1.2. specifiskā atbalsta mērķa “Uzlabot vispārējās izglītības iestāžu mācību vidi” īstenošanas noteikumi”” (turpmāk – noteikumu projekts) izstrādāts pēc Izglītības un zinātnes ministrijas iniciatīvas, pamatojoties uz Eiropas Savienības struktūrfondu un Kohēzijas fonda 2014.–2020.gada plānošanas perioda vadības likuma 20.panta 6. un 13.punktā ietverto deleģējumu.Valmieras pilsētas pašvaldības iniciatīva (Valmieras pilsētas 2017.gada 3.marta vēstule Nr.2.2.1.7/17/387 “Par finansējuma pārdali”, kas adresēta Izglītības un zinātnes ministrijai, Vides aizsardzības un reģionālās attīstības ministrijai, Finanšu ministrijai un Kultūras ministrijai) pārdalīt 8.1.3. specifiskā atbalsta mērķa “Palielināt modernizēto profesionālās izglītības iestāžu skaitu” ietvaros Valmieras Mākslas vidusskolai paredzēto finansējumu Valmieras pilsētas pašvaldībai darbības programmas “Izaugsme un nodarbinātība” 8.1.2. specifiskā atbalsta mērķa “Uzlabot vispārējās izglītības iestāžu mācību vidi” (turpmāk – specifiskais atbalsts) projekta īstenošanai.  |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | Ministru kabineta 2016. gada 24. maija noteikumi Nr. 323 “Darbības programmas “Izaugsme un nodarbinātība” 8.1.2. specifiskā atbalsta mērķa “Uzlabot vispārējās izglītības iestāžu mācību vidi” īstenošanas noteikumi”” (turpmāk – MK noteikumi) nosaka kārtību, kādā tiks īstenoti projekti specifiskā atbalsta ietvaros. Darbības programma “Izaugsme un nodarbinātība” (82. un 676. punkts) paredz, ka specifiskā atbalsta ietvaros, balstoties uz pašvaldības izglītības attīstības stratēģijām, koncentrējot resursus, plānots komplekss atbalsts vispārējās izglītības iestāžu tīkla sakārtošanai pašvaldībās, uzlabojot vispārējās izglītības iestāžu mācību vidi, tādejādi sekmējot kompetenču pieejā balstītā vispārējās izglītības satura pakāpenisku ieviešanu.1. Ņemot vērā, ka izglītības iestāžu tīkla sakārtošanas kontekstā ir būtiski nodrošināt dienesta viesnīcas, internāta pakalpojumus (kur tas nepieciešams), MK noteikumu 26.2.8. apakšpunkts un 31. punkts paredz, ka papildus darbībām vispārējās izglītības iestādes mācību vides uzlabošanai, pašvaldības var paredzēt arī dienesta viesnīcas, internāta būvniecību, pārbūvi vai atjaunošanu, ja tā nepieciešama vismaz divām izglītības iestādēm.Atsevišķas pašvaldības 2016. gadā ir uzsākušas tās dibināto vispārējās izglītības iestāžu tīkla sakārtošanu. Tostarp Aizkraukles, Smiltenes un Valkas novada pašvaldības to administratīvajos centros (pilsētās) ir veikušas pilnīgu tajās esošo vispārējās izglītības iestāžu reorganizāciju (apvienošanu), kā rezultātā pilsētā ir izveidota tikai viena vispārējās izglītības iestāde.Ievērojot minēto, kā arī ņemot vērā izveidotajās izglītības iestādēs kopējo izglītojamo skaitu, turklāt ņemot vērā, ka tikai šajās izveidotajās izglītības iestādēs ir iespējams iegūt vispārējo vidējo izglītību (10. – 12. klase) novadā, ir nepieciešams nodrošināt vai uzlabot dienesta viesnīcas, internāta pakalpojumu šo izglītības iestāžu izglītojamajiem.Attiecīgi ir nepieciešams MK noteikumos noteikt, ka dienesta viesnīcas, internāta būvniecība, pārbūve vai atjaunošana var tikt paredzēta, ja tā nepieciešama vismaz divām izglītības iestādēm vai tās apvienotas pēc 2013. gada 1. septembra. Līdzīgi kā tas noteikts MK noteikumu 30. punktā attiecībā uz vispārējās izglītības iestāžu sporta laukumu pārbūvi. 2. Noteikumu projekts paredz grozījumu MK noteikumu 13., 16.punktā un 15.1.apakšpunktā, palielinot specifiskā atbalsta īstenošanai plānoto finansējumu 561 765 *euro* apmērā, tai skaitā 477 500 *euro* Eiropas Reģionālās attīstības fonda un 84 265 *euro* nacionālais publiskais finansējums. Grozījums pamatots ar Valmieras pilsētas pašvaldības iniciatīvu (Valmieras pilsētas 2017.gada 3.marta vēstule Nr.2.2.1.7/17/387 “Par finansējuma pārdali”, kas adresēta Izglītības un zinātnes ministrijai, Vides aizsardzības un reģionālās attīstības ministrijai, Finanšu ministrijai un Kultūras ministrijai) pārdalīt 8.1.3. specifiskā atbalsta mērķa “Palielināt modernizēto profesionālās izglītības iestāžu skaitu” ietvaros Valmieras Mākslas vidusskolai paredzēto finansējumu Valmieras pilsētas pašvaldībai darbības programmas “Izaugsme un nodarbinātība” finansējumu specifiskā atbalsta projekta īstenošanai. Ņemot vērā darbības programmā “Izaugsme un nodarbinātība” noteikto finanšu rezervi 6,1 procentu apmērā, līdz 2018.gada 31.decembrim specifiskajam atbalstam pieejamais finansējums palielināts par 527 497 *euro*, tai skaitā Eiropas Reģionālās attīstības fonda 448 373 *euro* un nacionālais publiskais līdzfinansējums 79 125 *euro*.3. Noteikumu projekts paredz grozījumu MK noteikumu 9.1. un 9.2. apakšpunktā, precizējot, ka Reģionālās attīstības koordinācijas padomē tiek skaņota pašvaldības attīstības programmas investīciju plāna specifiskā atbalsta projekta ideja (pirmajai un otrajai atlases kārtai), tostarp pirmās atlases kārtas ietvaros ne vēlāk kā līdz 2017.gada 16.jūnijam, tādejādi veicinot savlaicīgu MK noteikumos noteikto nosacījumu izpildi, kas attiecīgi paātrinātu projektu iesniegumu sagatavošanu un iesniegšanu pilsētas atlases komisijā. Savukārt precizējums MK noteikumu 9.3. un 9.4. apakšpunktā paredz, ka trešajai un ceturtajai atlases kārtai Reģionālās attīstības koordinācijas padomē tiek skaņots pašvaldības attīstības programmas investīciju plāna specifiskā atbalsta projekta idejas koncepts. Minētais nepieciešams, lai nodrošinātu savstarpēji atbilstošu terminoloģiju, kas noteikta Ministru kabineta 2015.gada 27.oktobra noteikumos Nr.614 “Reģionālās attīstības atbalsta pasākumu īstenošanas, novērtēšanas un finansēšanas kārtība”. Ceturtās atlases kārtas ietvaros pašvaldība domes lēmumu, kas pamato vismaz vienas vispārējās izglītības iestādes atbilstību šo noteikumu 44.3. apakšpunktā, 45., 46. un 47. punktā minētajām prasībām, iesniedz divu mēnešu laikā pēc Eiropas Komisijas lēmuma par prioritārajam virzienam “Izglītība, prasmes un mūžizglītība” noteiktā snieguma ietvara izpildi pieņemšanas.4. Ņemot vērā, ka atbilstoši MK noteikumu 19.punktam ir panākta vienošanās par katram specifiskā atbalsta pirmās atlases kārtas projekta iesniedzējam plānotā finansējuma (ietver Eiropas Reģionālās attīstības fonda un valsts budžeta virssaistību finansējumu) apmēru un projektos sasniedzamajiem rezultāta rādītājiem, ir nepieciešams izteikt MK noteikumu 19.punktu jaunā redakcijā, norādot plānoto Eiropas Reģionālās attīstības fonda finansējumu katram specifiskā atbalsta pirmās atlases kārtas projekta iesniedzējam.Ievērojot MK noteikumu 16.punktā noteikto, ka pirmajā atlases kārtā līdz 2018. gada 31. decembrim plāno ne vairāk kā 59 129 562 *euro* no Eiropas Reģionālās attīstības fonda finansējuma (tai skaitā virssaistību finansējums 4 095 434 *euro*) un darbības programmā “Izaugsme un nodarbinātība” noteikto par finanšu rezervi 6,1 procenta apmērā, kā arī noteikumu projektā paredzētā Eiropas Reģionālās attīstības fonda finansējuma palielinājumu Valmieras pilsētas pašvaldības projekta īstenošanai, līdz 2018. gada 31. decembrim katram specifiskā atbalsta pirmās projekta iesniedzējam maksimāli pieejamais Eiropas Reģionālās attīstības fonda finansējuma (tai skaitā virssaistību finansējums) ir šāds:1) Daugavpils pilsētas pašvaldība – 4 267 162 *euro*;2) Jelgavas pilsētas pašvaldība – 6 315 161 *euro*;3) Jēkabpils pilsētas pašvaldība – 5 658 115 *euro*;4) Jūrmalas pilsētas pašvaldība – 6 102 894 *euro*;5) Liepājas pilsētas pašvaldība – 8 352 682 *euro*;6) Rēzeknes pilsētas pašvaldība – 5 212 683 *euro*;7) Rīgas pilsētas pašvaldība – 14 235 177 *euro*;8) Valmieras pilsētas pašvaldība – 5 119 310 *euro*;9) Ventspils pilsētas pašvaldība – 3 866 378 *euro*.5. Noteikumu projekts paredz arī vairākus grozījumus MK noteikumu 26.punktā, kas precizē specifiskā atbalsta ietvaros attiecināmās izmaksu pozīcijas, tādejādi nodrošinot viennozīmīgu normu regulējuma izpratni un piemērošanu:5.1. grozījums MK noteikumu 26.2.2. apakšpunktā paredz, ka tajā minētie nosacījumi par ēku un telpu pārbūvi un atjaunošanu ir attiecināmi uz vispārējās izglītības iestādes ēkām un telpām;5.2. grozījums MK noteikumu 26.2.2.1. apakšpunktā paredz, ka ieguldījumi specifiskā atbalsta projektā var tikt veikti arī bibliotēkā un lasītavās, ņemot vērā šo telpu izmantošanu vispārējās izglītības mācību priekšmetu apguvei;5.3. grozījums MK noteikumu 26.2.2.3. apakšpunktā paredz jaunu, papildus attiecināmo izmaksu apakšpozīciju – automātisko ugunsgrēka atklāšanas, trauksmes signalizācijas un automātiskās balss ugunsgrēka izziņošanas sistēmu izbūves un pārbūves izmaksas. Grozījums pamatots ar sadarbības partneru darba grupas “Par Eiropas Savienības struktūrfondu un Kohēzijas fonda jautājumiem” 2017.gada 2.marta sēdē (protokols Nr.7) (turpmāk – sadarbības partneru darba grupas sēde) pieņemto lēmumu. Vienlaikus apakšpunkts papildināts ar prasību, ka gadījumā, ja projekta īstenošanas rezultātā paredzēta visu projektā atbalstāmās vispārējās izglītības iestādes klašu telpu mācību vides uzlabošana, iekšējo inženiertīklu izbūves un pārbūves izmaksas var tikt paredzētas 25 procentu apmērā no projekta attiecināmajām izmaksām.5.4. grozījums MK noteikumu 26.2.8. apakšpunktā paredz, ka dienesta viesnīcas, internāta dzīvojamās un mācību telpas, virtuve, sanitārie mezgli un dušas telpas var tikt aprīkotas ar atbilstošām mēbelēm, kā arī mācību telpas ar atbilstošu aprīkojumu. 5.5. grozījums MK noteikumu 26.2.9. apakšpunktā, paredz mēbeļu iegādes izmaksu attiecināšanu arī specifiskā atbalsta atbalstāmās darbības “Reģionālā metodiskā centra attīstība” ietvaros.6. Lai nodrošinātu viennozīmīgu normu regulējuma izpratni un piemērošanu attiecībā par specifiskā atbalsta ietvaros neattiecināmajām izmaksām, ir precizēts MK noteikumu 43.2.apakšpunkts, kas paredz, ka specifiskā atbalsta projektā neattiecināmas ir izmaksas, kas ir tieši saistītas ar projektu, bet nav minētas šo noteikumu 26. punktā – būvprojektā norādītās būvniecības izmaksas (tai skaitā, teritorijas labiekārtošana, kāpņu telpu, palīgtelpu, ģērbtuvju, administrācijas telpu, jumta, pārejas starp korpusiem, virtuves bloka un ēdamzāles pārbūve un atjaunošana, fasādes siltināšana) šo noteikumu 26.2.2. apakšpunktā noteiktajos gadījumos, kā arī aprīkojuma iegādes izmaksas, kas nepieciešamas izglītības iestādes darbības nodrošināšanai.7. Vienlaikus MK noteikumi tiks papildināti ar jaunu attiecināmo izmaksu pozīciju par neatkarīgas energosertifikācijas, tostarp pagaidu energosertifikācijas veikšanu, ņemot vērā pašvaldībām MK noteikumu 49. punktā noteikto pienākumu (ja specifiskā atbalsta projektā tiek plānotas MK noteikumu 26.2.1. un 26.2.2. apakšpunktā minētās ēkas pārbūves vai atjaunošanas izmaksas) informēt sadarbības iestādi par ēkas enerģijas patēriņu pirms un pēc projekta īstenošanas (megavatstundās). Neatkarīgas energosertifikācijas, kā arī citas MK noteikumu 26.2.11., 26.2.12. un 26.2.13. apakšpunktā minētās attiecināmās izmaksas, atbilstoši MK noteikumu 37. punktā noteiktajam nedrīkst kopsummā pārsniegt 10 procentus no projekta attiecināmajām izmaksām, un tās saskaņā ar MK noteikumu 41. punktu ir attiecināmas, sākot ar 2014. gada 1. janvāri.8. Pamatojoties uz sadarbības partneru darba grupas sēdē nolemto, lai nodrošinātu savlaicīgu faktisko projektu īstenošanas uzsākšanu, tai skaitā būvdarbu veikšanu, MK noteikumi ir papildināti ar jaunu punktu, kas nosaka, ka finansējuma saņēmējs būvdarbu veicējam, kā arī preču piegādātājam var paredzēt avansa maksājumu līdz 30 procentiem no būvdarbu vai piegāžu līgumcenas.Lai nodrošinātu atbilstošu būvdarbu veicēja vai preču piegādātāja un finansējuma saņēmēja saistību izpildi, tostarp avansa maksājuma atmaksu, finansējuma saņēmējs būvdarbu vai preču piegāžu līgumā paredz: 1) avansa atmaksāšanas kārtību; 2) gadījumus, kad pasūtītājs ir tiesīgs atprasīt samaksāto avansa maksājumu; 3) nokavējuma sankcijas, ja avanss netiek atmaksāts līgumā noteiktajā termiņā; 4) un citas nepieciešamās prasības.9. Savukārt juridiskās noteiktības nodrošināšanas nolūkā noteikumu projekts papildināts ar jaunu punktu atbilstoši MK noteikumu anotācijā noteiktajam, ka saimnieciskā darbība infrastruktūrā, piemēram, iznomājot sporta infrastruktūru citu mērķa grupu vajadzībām veselības veicināšanas un tautas sporta aktivitāšu ievaros, nedrīkst pārsniegt 15 procentus no tās gada jaudas (piemēram, laika, platības, apgrozījuma izteiksmē). Saskaņā ar Eiropas Komisijas paziņojumā[[1]](#footnote-1) noteikto papildinošās saimnieciskās darbības īpatsvars palielināts līdz 20 procentiem.  |
| 3. | Projekta izstrādē iesaistītās institūcijas | Izglītības un zinātnes ministrija  |
| 4. | Cita informācija |  |

|  |
| --- |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt |  Pašvaldības, vispārējās izglītības iestādes. |
| 2. | Tiesiskā regulējuma ietekme uz tautsaimniecību un administratīvo slogu | Noteikumu projekta pieņemšana dos tiesības arī Aizkraukles, Smiltenes un Valkas novada pašvaldībām specifiskā atbalsta ietvaros uzlabot vispārējās izglītības iestāžu dienesta viesnīcu, internāta vidi.  |
| 3. | Administratīvo izmaksu monetārs novērtējums | Noteikumu projektā ietvertajam regulējumam nav ietekmes uz administratīvajām izmaksām. |
| 4. | Cita informācija | Nav. |

|  |
| --- |
| **IV. Tiesību akta projekta ietekme uz spēkā esošo tiesību normu sistēmu** |
| 1. | Nepieciešamie saistītie tiesību aktu projekti | Vienlaikus ir nepieciešams veikt atbilstošus grozījumus Ministru kabineta 2016.gada 19.aprīļa noteikumos Nr.249 “Darbības programmas “Izaugsme un nodarbinātība” 8.1.3. specifiskā atbalsta mērķa “Palielināt modernizēto profesionālās izglītības iestāžu skaitu" īstenošanas noteikumi”, paredzot finansējuma samazinājumu 561 765 *euro* apmērā, tai skaitā 477 500 *euro* Eiropas Reģionālās attīstības fonda un 84 265 *euro* nacionālais publiskais līdzfinansējums, kas sākotnēji tika paredzēts Valmieras Mākslas vidusskolas projekta īstenošanai, kur finansējuma saņēmējs ir Valmieras pilsētas pašvaldība. |
| 2. | Atbildīgā institūcija | Izglītības un zinātnes ministrija |
| 3. | Cita informācija | Nav |

|  |
| --- |
| **VI. Sabiedrības līdzdalība un komunikācijas aktivitātes** |
| 1. | Plānotās sabiedrības līdzdalības un komunikācijas aktivitātes saistībā ar projektu | Sabiedrības pārstāvji varēs līdzdarboties noteikumu projekta izstrādē, sniedzot atzinumu un viedokli par noteikumu projektu. Par noteikumu projektā paredzētajiem grozījumiem specifiskā atbalsta projektu iesniedzēji tiks informēti konsultācijās par projekta iesnieguma veidlapas aizpildīšanu, kā arī specifiskā atbalsta projekta īstenošanas laikā, tostarp finansējuma saņēmējiem iesniedzot maksājuma pieprasījumus. |
| 2. | Sabiedrības līdzdalība projekta izstrādē | Sabiedrības grupām projekta tiesiskais regulējums pēc būtības nemaina to tiesības un pienākumus. |
| 3. | Sabiedrības līdzdalības rezultāti | Noteikumu projekts šo jomu neskar. |
| 4. | Cita informācija | Nav. |

|  |
| --- |
| **VII. Tiesību akta projekta izpildes nodrošināšana un tās ietekme uz institūcijām** |
| 1. | Projekta izpildē iesaistītās institūcijas | Izglītības un zinātnes ministrija, pašvaldības, vispārējās izglītības iestādes. |
| 2. | Projekta izpildes ietekme uz pārvaldes funkcijām un institucionālo struktūru. Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | Noteikumu projekta izpildes rezultātā nav paredzēta esošu institūciju likvidācija vai reorganizācija, taču veicina vispārējās izglītības iestāžu tīkla sakārtošanu, kas var ietvert arī vispārējās izglītības iestāžu likvidāciju. |
| 3. | Cita informācija | Ņemot vērā, ka noteikumu projekts tostarp precizē atsevišķas attiecināmo izmaksu pozīcijas, lai nodrošinātu vienlīdzīgu attieksmi pret visiem projektu iesniedzējiem specifiskā atbalsta ietvaros, ir nepieciešams pagarināt projektu iesniegumu termiņu tām pašvaldībām (otrās un trešās kārtas projektu iesniedzēji), kurām projektu iesniegumu iesniegšanas termiņš ir noteikts līdz 2017.gada 31.maijam. |

Anotācijas III un V sadaļa – noteikumu projekts šīs jomas neskar.

Iesniedzējs:

Izglītības un zinātnes ministrs K. Šadurskis

Vīza:

Valsts sekretārs L. Lejiņa

11.05.2017. 10:24

2022

E.Lore, 67047715

Edgars.Lore@izm.gov.lv

1. Eiropas Komisijas paziņojums par Līguma par Eiropas Savienības darbību 107.panta 1.punktā minēto valsts atbalsta jēdzienu <http://eur-lex.europa.eu/legal-content/LV/TXT/HTML/?uri=CELEX:52016XC0719(05)&from=EN> [↑](#footnote-ref-1)